หายไปน๊านนาน วันนี้หนีเที่ยวกับครอบครัวค่ะ ร้อนๆก็ต้องหนีมาเที่ยวทะเล มาทะเลก็ต้องตามล่าหาร้านอาหารทะเลฟินๆใช่มั้ยคะ ^^*

หลังจากไหว้พระทำบุญอิ่มใจที่วัดเนรัญชราแล้ว ก็ขับรถวนไปวนมาแถวนั้นก็หลงมาเจอค่ะ 555 (ร้านแอบหายาก เลยหักดาวนึง)

เข้าร้านไปก็เห็นที่จอดรถกว้างขวางดีค่ะ มีโบกรถให้เราย้ายเข้าที่ร่มๆด้วย นับว่าประทับใจบริการนิดหน่อย ที่สำคัญ วิวดีมากๆ เห็นทะเล ติดหาดเลย ลมทะเลเข้าเต็มๆ สะพานปลาอยู่ใกล้ๆ น่าจะสดละเนาะ

มาที่อาหารดีกว่าค่ะ มากัน 4 คน เราพ่อแม่แฟน เลยสั่งมาคนละเมนู ได้ลองและรีวิว ดังต่อไปนี้ค่ะ ^0^

1. หมึกนึ่งมะนาว : เมนูวัดความอร่อยของเรา 555 นับว่าผ่านค่ะ รสจัด เปรี้ยวจี๊ด ถูกใจมากๆ หมึกก็สด ไข่หมึกแน่นมากกกกก เห็นเป็นเม็ดๆเลย ฟินสุดจริงๆ

2. ปลาสามรส : ชอคค่ะ ตัวใหญ่มาก ล้นจานจริงจัง *0* เริ่มจ้วง เราไม่ได้กินนานมาก แล้วกินหลังหมึกสุดแซ่บของเราทันที เลยรู้สึกว่ามันออกหวานไปหน่อย แต่ก็กรอบดีค่ะ >.,< แฟนกับพ่อเราเค้าว่าอร่อย เรากินนานๆก็รู้สึกว่าโอเคนะ แต่กลับไปกินหมึกต่อดีกว่า ระหว่างรอเมนูต่อไป 555

3. ทอดมันกุ้ง : 5 ชิ้น ทรงโดนัท มีชุบเกล็ดขนมปังด้วย ลองเข้าปากเท่านั้น ... ร้อนค่ะ เพิ่งขึ้นจากกระทะแน่นอน 555 แต่ไม่มีน้ำมันเยิ้ม กรอบนอกนุ่มในกับเนื้อกุ้งเน้นๆค่ะ ปกติพ่อเราไม่ค่อยชอบ แต่นี่กินจนหมดชิ้น แสดงว่าเจ๋งอยู่น้าาา

4. ปูม้านึ่ง : 4 ตัวเน้นๆ ตัวเมีย 2 ตัวผู้ 2 ทุบก้ามพร้อมแกะเปลือกมาให้ด้วยค่ะ เรากับแม่นั่งฟินกัน 2 คน เพราะพ่อกับแฟนอิ่มแล้ว เสร็จเรา อิอิ แบ่งกันคนละ 2 ตัว ครึ่งๆ เนื้อแน่นมากๆ แกะกินได้จนเหลือแต่เปลือกจริงๆ ไข่ของตัวเมียก็ฟินนนนนน อ้ากกกก แบ่งปันความฟินผ่านตัวอักษรไม่ได้จริงๆค่ะ 555

5. ข้าวโถ : กินได้ 4 คน คนละ 2 จาน เม็ดสวย นุ่ม หอมดีค่ะ

6. น้ำจิ้ม : เราขัดใจ แซ่บไม่พอ รสชาติน่าจะถูกปากชาวต่างชาติหรือคนที่ชอบรสไม่จัดมาก

7. น้ำแข็งถัง น้ำเปล่า : บริกรเติมบ่อยมากๆ แป๊บเดียวหมด อิ่มตื้อพอดีค่ะ

ไม่มีน้ำมะนาวให้ล้างมือ ต้องไปล้างเองที่ห้องน้ำ นอกจากนี้เราว่าก็โอเค ด้านบริการค่ะ

ไว้ว่างๆ มีอารมณ์ศิลป์ เนตดี รสชาติติดปาก จะมาเขียนรีวิวใหม่นะคะ ^^*

ขอบคุณที่ติดตามค่ะ